Ing papan iki Pangeran Samudro iya kasil anggone nuntut ilmu. Sawise rampung anggone sinau marang kiyai Ageng Gugur, Pangeran Samudro bali menyang Demak. Nalika bali menyang Demak, pangeran Samudro uga nyebarake ilmu agama Islam ing papan kang diliwati lan dinggo ngaso. Ing satengahe mlakune bali menyang Demak, Pangeran Samudro lara, banjur seda. Pangeran Samudro sadurunge seda sempet menehi pitutur utawa amanat marang wong-wong kang nalika iku ana ing sisih kiwa tengene Pangeran Samudro. Isine supaya tenanan nalika ing dalan kabecikan lan nyebarake kabecikan marang sapa wae. Sawise dimakamke, para warga ing cedhak makam iku banjur ngedekake dhukuh kang diarani dhukuh Samudro.[1] Pangeran Samudro di sarekake ing salah siji bukit. Miturut carita ing bukit iku mesthi ana kabut utawa keluk werna ireng, merga saka iku bukit iku diarani Gunung Kemukus.[2]